laion/Wikipedia-Exotic huggingface dataset:
გეოეკოლოგია

გეოეკოლოგია (ბერძნ. gē – მიწა, oikos – სახლი და logos – მოძღვრება) — ბუნებისმეტყველების ერთ-ერთი დარგი — კომპლექსური მეცნიერება, რომელიც იმყოფება ეკოლოგია-გეოგრაფიის მიჯნაზე. გეოეკოლოგიას საფუძველი ჩაუყარა გერმანელმა გეოგრაფმა კარლ ტროლმა, რომელმაც გასული საუკუნის 30-იან წლებში ეკოლოგიური და გეოგრაფიული გამოკვლევები ერთმანეთთან გააერთიანა და შექმნა მეცნიერება ბუნებრივი ეკოლოგიური სისტემების შესახებ. ტროლის მიხედვით, ტერმინები „გეოეკოლოგია“ და „ლანდშაფტების ეკოლოგია“ სინონიმებს წარმოადგენენ. გეოეკოლოგია დედამიწას არა მთლიანობაში, არამედ მისი გარსის შედარებით თხელ ფენას სწავლობს, სადაც ერთმანეთს კვეთენ გეოსფეროები და, სადაც ცხოვრობს და მოქმედებს ადამიანი. აღნიშნულ კომპლექსურ გარსს ყველაზე უფრო ეკოსფეროს ცნება შეესაბამება, თუმცა ჯერჯერობით საყოველთაოდ გავრცელებული ტერმინი იგი არ არის. უკანასკნელი არის გეოეკოლოგიის მთავარი ობიექტი. გეოეკოლოგია არის დისციპლინათშორისი სამეცნიერო მიმართულება, რომელიც ეკოსფეროს შეისწავლის როგორც გეოსფეროების ურთიერთდაკავშირებულ სისტემას მის ინტეგრაციის პროცესს საზოგადოებასთან. გეოეკოლოგია სწორედ მაშინ შეიქმნა, როდესაც ადამიანის მოღვაწეობა გახდა არსებითი ფაქტორი დედამიწის გარდაქმნაში. იგი ეფუძნება გლობალურ, საერთაშორისო მიდგომას, თუმცა ამისდა მიუხედავად, არანაკლები მნიშვნელობა ენიჭება რეგიონული და ლოკალური ხასიათის პრობლემებს. საბჭოთა კავშირში ტერმინი „გეოეკოლოგია“ გაჩნდა 1970-იან წლებში, მას შემდეგ, რაც ტერმინი იხმარა ცნობილმა საბჭოთა ბოტანიკოსმა და ლანდშაფტმცოდნენ ვიქტორ სოჩავამ (1905–1978). XX საუკუნის ბოლოს გეოეკოლოგია ყალიბდება დამოუკიდებელ მეცნიერებად. აღსანიშნავია, რომ გეოეკოლოგიას დღემდე არ გააჩნია ზუსტი საყოველთაოდ აღიარებული საგანი და მიზნები. ევროპის ზოგიერთი ქვეყნის უნივერსიტეტში გეოეკოლოგია ისწავლება როგორც მეცნიერება (გერმანია, ავსტრია, შვეიცარია და სხვ.). ინგლისურენოვან სამყაროში ტერმინი გეოეკოლოგია იშვიათად, შეუთავსებლად გამოიყენება. ვახუშტი ბაგრატიონის სახელობის გეოგრაფიის ინსტიტუტში არსებობს გეომორფოლოგია-გეოეკოლოგის განყოფილება. გეოეკოლოგიაში შეიძლება გამოიყოს 2 მეტ-ნაკლებად მნიშვნელოვანი მიმართულება: გეოეკოლოგია განიხილება, როგორც გეოლოგიური გარემოს ეკოლოგია. ასეთი მიდგომით, გეოეკოლოგია შეისწავლის გეოლოგიური გარემოს კანონზომიერ კავშირებს დედამიწასთან, ჰიდროსფეროსთან, ბიოსფეროსთან. ამრიგად გეოეკოლოგია არის გეოლოგიის, გეოქიმიის, ბიოლოგიისა და ეკოლოოგიის მიჯნაზე მყოფი დისციპლინა. გეოეკოლოგია მეცნიერება, რომელიც შეისწავლის გეოგრაფიულ, ბიოლოგიურ და სოციალურ-საწარმოო სისტემების ურთიერთკავშირს. ასეთ შემთხვევაში გეოეკოლოგია შეისწავლის ბუნების მართვის ეკოლოგიურ ასპექტებს, ადამიანისა და ბუნების ურთიერთკავშირს. ასეთი გაგებით გეოეკოლოგია იმყოფება გეოგრაფია-ეკოლოგიის მიჯნაზე. ლანდშაფტების ეკოლოგია გეოგრაფია ეკოლოგია გეოეკოლოგია – ცნობები (რუსული) Голубев Г.Н. Геоэкология, М.: Изд-во ГЕОС, 1999. - 338 с.
Z3

Z3 — პირველი მრავალფუნქციური პროგრამულად მართვადი და ორობით კოდში მცურავი წერტილით თავისუფლად პროგრამირებადი გამომთვლელი მანქანა, რომელსაც გააჩნია თანამედროვე კომპიუტერის ყველა მახასიათებელი. შექმნილია გერმანელი ინჟინრის კონრად ცუზეს მიერ. Z3 სამეცნიერო საზოგადოებას წარედგინა 1941 წლის 12 მაისს. დღეს ბევრს ის მიაჩნია პირველ რეალურად მოქმედ პროგრამირებად კომპიუტერად, თუმცა ცუზეს პირველი მანქანის Z1-გან (1938) მთავარი განმასხვავებელი თვისება იყო ის, რომ შეეძლო კვადრატული ფესვის გამოანგარიშება. მანქანა წარმოადგენდა ორობით გამოანმგარიშებელს პროგრამირების შეზღუდული უნარით, დაფუძნებულს სატელეფონო რელეებზე. ამგვარ რელეებზე იყო შექმნილი მონაცემთა შემნახველი მოწყობილობაც. მათი საერთო რაოდენობა აღწევდა 2200-ს. Z3-ს ტაქტური სიხშირე იყო 5,33 ჰერცი. ცუზეს Z3 აგებული იყო მისი წინამორბედი Z1 და Z2-ის ბაზაზე და თავის მხრივ წარმოადგენდა უფრო სრულყოფილი კომპიუტერის Z4-ის საფუძველს. 1942 წელს ცუზეს ავსტრიელ ინჟინერ-ელექტრიკოს ჰელმუტ შრაიერთან თანამშრომლობით Z3-ის ბაზაზე უნდა აეგო ახალი ტიპის კომპიუტერი, სადაც სატელეფონო რელეები შეცვლილი იქნებოდა ვაკუუმურ-ელექტრონული ნათურებით, რაც ძლიერ აამაღლებდა მანქანის სისწრაფისა და საიმედოობის კოეფიციენტს. ახალი კომპიუტერი მეტად გამოსადეგარი იქნებოდა დაშიფრული შეტყობინებების გაშიფრვისა და კრიპტოგრაფიისთვის, თუმცა ომის პერიოდში ხანგრძლივი სამეცნიერო სამუშაოების აკრძალვის მიზეზით ინჟინერთა ეს წამოწყება არ დააკმაყოფილეს. გარკვეული დროის შემდეგ სხვადასხვა ქვეყნებშიც გამოჩნდნენ პირველი გამომთვლელი მანქანები. ესენი იყვნენ „მარკ 1“, „კოლოსი“ და „ენიაკი“. ამავე დროს კონრად ცუზეს მანქანა იკავებდა გაცილებით პატარა ადგილს და ღირდა უფრო იაფი, ვიდრე ორი წლის შემდეგ შექმნილი ამერიკული კომპიუტერი „მარკ 1“. Z3 გამოიყენებოდა გერმანული აეროდინამიკის კვლევითი ინსტიტუტის მიერ თვითმფრინავებისა და მართვადი რაკეტების კონსტრუქციათა გამოთვლებისათვის (გერმ. Aerodynamische Versuchsanstalt). კომპიუტერის ერთადერთი ეგზემპლარი ცუზეს სხვა ადრეულ გამოგონებებთან ერთად განადგურდა 1945 წელს საბჭოთა ავიაციის მიერ დაბომბვის შედეგად. 1960 წელს კომპანია Zuse KG-ის მიერ ჩატარდა Z3-ის რეკონსტრუქცია. ამ მოდელს დიდი ინტერესით შეხვდნენ 1967 წელს მონრეალის გამოფენაზე, ხოლო ამჟამად ის განთავსებულია მიუნხენის „გერმანულ მუზეუმში“. სიხშირე: 5,3 ჰც არითმეტიკული მოწყობილობა: მცურავი წერტილით, 22 ბიტი, +, -, *, /, კვადრატული ფესვი გამოთვლის საშუალო სიჩქარე: მიმატება — 0,8 წამი, გაყოფა — 3 წამი ენერგიის მოხმარება: 4 კვტ. წონა: 1000 კგ. ელემენტები: 2600 რელე, 600 — არითმეტიკულ მოწყობილობაში, 2000 — მეხსიერების მოწყობილობაში. მილტიპლექსორი მეხსიერების მისამართების შერჩევისათვის. მეხსიერება: 22 ბიტი სიგრძის 64 სიტყვა. შეტანა: ათობითი რიცხვები მცურავი მძიმით გამოტანა: ათობითი რიცხვები მცურავი მძიმით ღირებულება: 50 ათასი რეიხსმარკა. Horst Zuse. The Life and Work of Konrad Zuse — Konrad Zuse’s Z1 and Z3 Computers დაარქივებული 2008-06-01 საიტზე Wayback Machine. Raúl Rojas. How to Make Zuse’s Z3 a Universal Computer დაარქივებული 2014-07-14 საიტზე Wayback Machine. Z3 (computer) დაარქივებული 2012-07-03 საიტზე Wayback Machine.
სკეპარნა

სკეპარნა — დასავლეთ აბაზგების მთავარი, მთავრად აურჩევიათ აბაზგებს 550 წელს აღმოსახლეთ აბაზგიის მთავარ ოფსიტესთან ერთად ბიზანტიელთა ბატონობის წინააღმდეგ ბრძოლის ორგანიზაციისათვის. ბიზანტიელთა დამსჯელი ლაშქრის მოსვლისას წასული ყოფილა ირანში დახმარების მისაღებად. აბაზგების აჯანყება ბოგვერაძე ა., ქართული საბჭოთა ენციკლოპედია, ტ. 9, თბ., 1985. — გვ. 418. პროკოპი კესარიელი De bello gothico, წგნ. გეორგიკა, ს. ყაუხჩიშვილის გამოც., ტ. 2, თბ., 1965
1704

ვიკისაწყობში არის გვერდი თემაზე: 1704 1704 (ათას შვიდას ოთხი) წელი — გრიგორიანული კალენდრის ნაკიანი წელიწადი, რომლის პირველი დღეა სამშაბათი და იულიუსის კალენდრის ნაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის 1-ლი დეკადის მე-4 წელი. მთავარი სტატია: კატეგორია:დაბადებული 1704. 28 თებერვალი : ლუი გოდენი — ფრანგი ასტრონომი (გ. 1760) 22 ივნისი : ჯონ კეი — ინგლისლი გამომგონებელი (გ. 1780) 31 ივლისი : გაბრიელ კრამერი — შვეიცარიელი მათემატიკოსი (გ. 1752) მთავარი სტატია: კატეგორია:გარდაცვლილი 1704. 24 თებერვალი : მარკ-ანტუან შარპანტიე — ფრანგი კომპოზიტორი, მომღერალი (დ. 1643) 3 ივლისი : სოფია ალექსეევნა — რუსეთის ცარი ალექსეი I-ის ასული (დ. 1657) 28 ოქტომბერი : ჯონ ლოკი — ინგლისელი ფილოსოფოსი (დ. 1632)
Botanicula

Botanicula — Point-and-click სათავგადასავლო კომპიუტერული თამაში, რომელიც შექმნა სტუდია Amanita Design-მა. თამაში არის განთავსებული შემდეგ პლატფორმებზე: Microsoft Windows, Mac OS X და Linux. თამაში გვიამბობს ხუთ ხეზე მცხოვრებ არსებაზე, რომლებიც ცდილობენ გადაარჩინონ ხის უკანასკნელი თესლი ობობისმაგვარ არსებებისაგან, რომლებიც ხეებს ანადგურებენ (არიან პარაზიტები). არსებობს თამაშის დასასრულის რამდენიმე ვარიანტი. როგორც Amanita Design-ის წინა თამაშებში, ამ თამაშში არის ასევე მსგავსი სქემა, ამის გარდა თამაშში არის 5 პერსონაჟი. მოთამაშემ უნდა გადაჭრას რთული თავსატეხები და იპოვოს ნივთები, რომელიც სიუჟეტის გაგრძელებაში დაეხმარება. პერსონაჟებს შეუძლიათ ზემოქმედება მოახდინონ სხვა არსებებზე, უკვე გაცნობილი არსებები იწერება ბარათების სახით. საიტის ოფიციალური საიტი თამაშის შემქმნელის ოფიციალური საიტი {სქოლიოს სია} ↑ News: Daedalic to publish Amanita’s Botanicula throughout Europe. Daedalic.de (2011-11-24). დაარქივებულია ორიგინალიდან — 2013-05-27. ციტირების თარიღი: 2012-03-10. ↑ Botanicula Official Trailer and Release Date. Amanita-design.net. ციტირების თარიღი: 2012-03-18. ↑ Botanicula – Amanita Design. Amanita-design.net. ციტირების თარიღი: 2012-03-10.
კრაუტროკი

კრაუტროკი (Krautrock) — ექსპერიმენტული მუსიკის სცენების საერთო დასახელება, რომელიც გულისხმობს 1960-იან წლებში გერმანიაში აღმოცენებულ მუსიკალურ ჟანრს. ჟანრმა პოპულარობა 1970-იან წლებში ჰპოვა, განსაკუთრებით ბრიტანეთში. ჟანრის პოპულარიზაციაში დიდი როლი ითამაშეს ჯონ პილის რადიო გადაცემებმა. ჟანრის შემსრულებლებს შორის არიან: Can, Amon Düül I, Amon Düül II, Ash Ra Tempel, Faust, მანუელ გოტშინგი, ჟან ვენ რობერტ ჰალი, Popol Vuh, Cluster, Tangerine Dream, კლაუს შულცე, Neu! და Kraftwerk. კრაუტროკი საიტზე pHinnWeb კრაუტროკი კოსმიური მუსიკა 1969 - 1972 გერმანული კრაუტროკი The Kosmische Club კრაუტროკის მოკლე ისტორია დაარქივებული 2013-02-09 საიტზე Wayback Machine. კრაუტროკის ჟანრის ალბომების მონაცემთა ბაზა Krautrock-World დაარქივებული 2012-05-01 საიტზე Wayback Machine. - გერმანული ონლაინ რადიო
1705

ვიკისაწყობში არის გვერდი თემაზე: 1705 1705 (ათას შვიდას ხუთი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის 1-ლი დეკადის მე-5 წელი. მთავარი სტატია: კატეგორია:დაბადებული 1705. 24 იანვარი : ფარინელი — ფრანგი მომღერალი (გ. 1782) 13 თებერვალი  : ფრანციშკა ურშულა რაძივილოვა — მწერალი და სცენარისტი (გ. 1753) 21 ივნისი : დეივიდ ჰარტლი — ინგლისელი ფილოსოფოსი (გ. 1757) 31 ოქტომბერი : კლემენტ XIV — რომის პაპი (გ. 1774) დავით გურამიშვილი — ქართველი პოეტი (გ. 1792) ზაქარია გაბაშვილი — ქართველი საეკლესიო მოღვაწე (გ. 1780) მთავარი სტატია: კატეგორია:გარდაცვლილი 1705. 17 იანვარი : ჯონ რეი — ინგლისელი ნატურალისტი (დ. 1627) 5 მაისი : ლეოპოლდ I — საღვთო რომის იმპერატორი (დ. 1640) 16 აგვისტო : იაკობ ბერნული — შვეიცარიელი მათემატიკოსი (დ. 1654)
ექსპერიმენტული მუსიკა

ტერმინი ექსპერიმენტული მუსიკა ინგლისურენოვან ლიტერატურაში გულისხმობს კომპოზიის წყობის ტრადიციას, რომელიც XX-ე საუკუნის შუა წლებში წარმოიშვა. მისი ყველაზე ცნობილი წარმომადგენელი იყო ჯონ კეიჯი. ტერმინი „ექსპერიმენტული“ დღესდღეობით გამოიყენება სპეციფიურ ჟანრებთან, რომლებიც გასცდნენ საკუთარ საზღვრებს. Experimental music საიტზე Curlie
ამერიკული ტარაკანი

ამერიკული ტარაკანი (ლათ. Periplaneta americana) — სინანთროპული კოსმოპოლიტური სახეობა ტარაკანების ოჯახისა. მისი სამშობლოა ტრიპიკული აფრიკა. ბინადრობს როგორც შენობებში, ასევე ველურ ბუნებაში. ამერიკის შეეთებულ შტატებში გვხვდება უმეტესად სავენტილაციო გვირაბებსა და დიდ ინდუსტრიულ შენობებში. სხეულის სიგრძე 35-50 მმ. მოწითალო და შოკოლად-ყავისფერი შეფერილობისაა. ზურგის წინა ნაწილში დაჰკრავს მკრთალი-ყავისფერი ან მოყვითალო ზოლები. ოოთეკას სიგრძეა 8-10, იტევს 16 კვერცხს. ყოვლისმჭამელი მწერია. იკვებება გახრწნილი ორგანული და საერთო საცხოვრებელი ნარჩენებით. დღისით იმალება ბზარებსა და ნაპრალებში. აქტიურია ღამით. 1625 წელს ინტროდუცირებული იყო ჩრდილოეთ ამერიკაში, ხოლო შემდეგ ევროპაში. ამერიკული ტარაკანი გვხვდება საქართველოშიც. ↑ New records on synanthropic Blattoptera and Orthoptera in Latvia. დაარქივებულია ორიგინალიდან — 2016-03-04. ციტირების თარიღი: 2012-05-13. ↑ 2.0 2.1 American Cockroach, Periplaneta americana (Linnaeus) (Insecta: Blattodea: Blattidae). ↑ Cockroaches: Unhygienic scavengers in human settlements Chapter 5 — 288—301 pp. ↑ American Cockroach Periplaneta americana. Сайт «eNature.com»: Bringing Nature to Life. დაარქივებულია ორიგინალიდან — 2016-03-05. ციტირების თარიღი: 2011-08-28. ↑ ამერიკული ტარაკანი Periplaneta americana. Сайт «Живая Вода» (vitawater.ru). დაარქივებულია ორიგინალიდან — 2011-11-17. ციტირების თარიღი: 2011-08-28. ↑ სეფერთელაძე მ., ქართული საბჭოთა ენციკლოპედია, ტ. 9, თბ., 1985. — გვ. 659.
ტომატინა

ტომატინა — ფესტივალი, რომელიც ტარდება აგვისტოში, პომიდვრის სეზონზე, ვალენსიის ახლომდებარე ქალაქი ბუნიოლში. სხვადასახვა ქალაქიდან ჩამოსული 20000-ზე მეტი სტუმარი და ადგილობრივი მცხოვრებნი მთავარ ქუჩაზე იკრიბებიან და ერთმანეთს პომიდვრებს ესვრიან. დღესასწაული ერთკვირიანია, ბრძოლა კი ხანმოკლე — მხოლოდ ერთ საათს გრძელდება, მაგრამ ამ ხნის განმავლობაში ქუჩაში პომიდვრის მთელი გორა დგება. მსოფლიოს დიდი ატლასი, მესამე გამოცემა, გამომცემლობა პალიტრა L, 2011, ISBN 978-9941-19-012-4
1707

ვიკისაწყობში არის გვერდი თემაზე: 1707 1707 (ათას შვიდას შვიდი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის 1-ლი დეკადის მე-7 წელი. მთავარი სტატია: კატეგორია:დაბადებული 1707. 15 აპრილი : ლეონარდ ეილერი — შვეიცარიელი მათემატიკოსი (გ. 1783) 22 აპრილი : ჰენრი ფილდინგი — ინგლისელი ნოველისტი (გ. 1754) 23 მაისი : კარლ ლინე — შვედი ბუნებისმეტყველი და ექიმი (გ. 1778) 25 აგვისტო : ლუის I — ესპანეთის მეფე (გ. 1724) 27 დეკემბერი : პიუს VI — რომის პაპი (გ. 1799) მთავარი სტატია: კატეგორია:გარდაცვლილი 1707. 9 მაისი : დიტრიხ ბუქსტეჰუდე — დანიელ-გერმანელი კომპოზიტორი და ორგანისტი (დ. 1637) აურანგზები — დიდ მოგოლთა იმპერიის მმართველი (დ. 1618) აჰმადე ხანი — ქართი პოეტი (დ. 1650)
ვილა კაპრა

ვილა კაპრა (აგრეთვე ცნობილი როგორც ვილა ლა როტონდა) — რენესანსის პერიოდის ვილა. იგი ქალაქ ვიჩენცაში არქიტექტორმა ანდრეა პალადიომ ააგო 1566 წელს. შენობის პროექტი ძველი საბერძნეთისა და რომის არქიტეტურას ემყარება. კვადრატებმა, წრეებმა და სწორკუთხედებმა შენობას მკაცრი იერი მისცა და მთელ ევროპაში ბევრი ვილისა თუ სასახლისათვის მისაბაძ ნიმუშად იქცა. სახელი "კაპრა" წარმოიშვა ძმები კაპრესაგან, რომლებმაც დაასრულეს ეს შენობა, მას შემდეგ, რაც ის მათ გადაეცათ 1591 წელს. პალადიოს სხვა შენობებთან ერთად ვიჩენცაში, ეს შენობა შეტანილია მსოფლიო მემკვიდრეობის ძეგლთა სიაში. ეზო და შენობასთან მისასვლელი გზა წინა მხარე გეგმა ანდრეა პალადიოს ვილები მსოფლიოს დიდი ატლასი, მესამე გამოცემა, გამომცემლობა პალიტრა L, 2011, ISBN 978-9941-19-012-4
ეკლესია ძველი ჭეშმარიტი

ეკლესია ძველი ჭეშმარიტი — არქიტექტურული ძეგლი ხაშურის მუნიციპალიტეტის სოფელ კრისხევში. ეკლესია ძველი ჭეშმარიტი დგას სოფლის სასაფლაოზე, გზის პირას, ფერდობზე. სტილისტური ნიშნებით თარიღდება გვიანდელი ფეოდალური ხანით. ეკლესია დარბაზულია (9,6 X 6 მ), ნაგებია უხეშად დამუშავებული ქვიშაქვითა და შირიმის ქვით. შიგნიდან თაღოვანი და გარედან არქიტრავით გადახურული შესასვლელები სამხრეთით (ამოქოლილია) და დასავლეთითაა. ოდნავ შებრტყელებული ნახევარწრიული აფსიდის ღერძზე თაღოვანი სარკმელია. თითო ასეთივე სარკმელია დანარჩენ სამ კედელშიც. აფსიდის სარკმლის ორივე მხარეს თითო სწორკუთხა ნიშია. სამხრეთ ნიშის თავზე პატარა სამალავია. დარბაზის გრძივ კედლებზე თითო მარტივი პილასტრია, რომლებსაც ნახევარწრიული კამარის საბჯენი თაღი ეყრდნობოდა. ფასადის გრძივ კედლებზე შემორჩენილია თაროსებრი ლავგარდნის თითო ქვა. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 436.  კულტურული მემკვიდრეობის პორტალი, № 17660
1708

ვიკისაწყობში არის გვერდი თემაზე: 1708 1708 (ათას შვიდას რვა) წელი — გრიგორიანული კალენდრის ნაკიანი წელიწადი, რომლის პირველი დღეა კვირა და იულიუსის კალენდრის ნაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის 1-ლი დეკადის მე-8 წელი. მთავარი სტატია: კატეგორია:დაბადებული 1708. 16 ოქტომბერი : ალბრეხტ ჰალერი — შვეიცარიელი ბუნებისმეტყველი და პოეტი (გ. 1777) 15 ნოემბერი : უილიამ პიტი — გაერთიანებული სამეფოს პრემიერ-მინისტრი (გ. 1778) 8 დეკემბერი : ფრანც I — საღვთო რომის იმპერიის იმპერატორი (გ. 1765) მთავარი სტატია: კატეგორია:გარდაცვლილი 1708. 11 მაისი : ჟულ არდუინ მანსარი — ფრანგი არქიტექტორი (დ. 1646) 1 ოქტომბერი : ჯონ ბლოუ — ინგლისელი კომპოზიტორი (დ. 1649) 24 ოქტომბერი : სეკი ტაკაკაძუ — იაპონელი მათემატიკოსი
1709

ვიკისაწყობში არის გვერდი თემაზე: 1709 1709 (ათას შვიდას ცხრა) წელი — გრიგორიანული კალენდრის არანაკიანი წელიწადი, რომლის პირველი დღეა სამშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის 1-ლი დეკადის მე-9 წელი. 8 ივლისი : პოლტავის ბრძოლა — რუსთა ლაშქარმა პეტრე I-ს მეთაურობით დაამარცხა შვედეთის ჯარი. ქართლში ქაიხოსრო გამეფდა. ვახტანგ VI-მ დააარსა პირველი ქართული სტამბა თბილისში მთავარი სტატია: კატეგორია:დაბადებული 1709. 29 დეკემბერი : ელისაბედ I — რუსეთის მონარქი 1741-1762 წლებში (გ. 1762) მთავარი სტატია: კატეგორია:გარდაცვლილი 1709. 21 აპრილი : გიორგი XI — ქართლის მეფე 1676-1688, 1703-1709 წლებში (დ. 1651) ერეკლე I — ქართლის მეფე 1688-1703 წლებში ლევან ბატონიშვილი — ქართლის მეფის ვახტანგ V-ის შვილი, ქართლის გამგებელი
დიდი ხალების მაცხოვრის ეკლესია

დიდი ხალების მაცხოვრის ეკლესია — ეკლესია ხაშურის მუნიციპალიტეტის სოფელ დიდ ხალებში. ეკლესია დგას სოფლის სამხრეთით 500-600 მ-ზე, სასაფლაოზე. სტილისტური ნიშნებით თარიღდება განვითარებული ფეოდალური ხანით. ეკლესია დარბაზულია (8,2 X 5,5 მ), ნაგებია ნატეხი ქვიშაქვით. სამხრეთით და დასავლეთით გვიანდელი სწორკუთხა მინაშენები აქვს. სამხრეთის მინაშენი ეკლესიაზე მოკლეა. შიგნიდან თაღოვანი, გარედან არქიტრავით გადახურული შესასვლელი სამხრეთითაა, ნახევარწრიული აფსიდის ღერძზე ბრტყელი ზღუდერით გადახურული ვიწრო სარკმელია. სარკმლის ორივე მხარეს თითო ფართო და მაღალი თაღოვანი ნიშია, ორივე იატაკიდან იწყება. ნიშების თავზე, კონქის ქუსლის დონეზე, კედელში პატარა სამალავებია მოწყობილი. კონქში ჩასმულია სამი პატარა სარეზონატორო ქვევრი. სამხრეთის და დასავლეთის კედელში თითო სარკმელია. სამხრეთის სარკმელი სწორკუთხაა, დასავლეთისა რამდენადმე ფართოა და გადახურულია წრიული თაღით. დარბაზის გრძივ კედლებზე და დასავლეთ კედელთან, კუთხეებში, თითო მარტივი პილასტრია, რომლებსაც კამარის საბჯენი თაღები ეყრდნობოდა. თაროს, ლილვისა და ცერად ჩამოკვეთილი სიბრტყისაგან შედგენილი ქვიშაქვის იმპოსტებისაგან შემორჩენილია მხოლოდ სამხრეთ პილასტრისა და საკურთხევლის თაღის იმპოსტი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 430.  კულტურული მემკვიდრეობის პორტალი, № 7164
სან-ხუან-ბაუტისტა

სან-ხუან-ბაუტისტა (ესპ. San Juan Bautista) შეიძლება ნიშნავდეს: სან-ხუან-ბაუტისტა (ბალეარის კუნძულები) — მუნიციპალიტეტი ესპნაეთში, ბალეარის კუნძულების პროვინციაში სან-ხუან-ბაუტისტა (იკა) — რაიონი პერუში, იკის პროვინციაში სან-ხუან-ბაუტისტა (კალიფორნია) — ქალაქი აშშ-ში, კალიფორნიის შტატში სან-ხუან-ბაუტისტა (მაინასი) — რაიონი პერუში, მაინასის პროვინციაში სან-ხუან-ბაუტისტა (პარაგვაი) — ქალაქი პარაგვაიში, მისიონესის დეპარტამენტში სან-ხუან-ბაუტისტა (ჩილე) — მთავარი ქალაქი ხუან-ფერნანდესის კუნძულებში, ჩილე
1710

ვიკისაწყობში არის გვერდი თემაზე: 1710 1710 (ათას შვიდას ათი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის 1-ლი დეკადის მე-10 წელი. მთავარი სტატია: კატეგორია:დაბადებული 1710. 4 იანვარი : პერგოლეზი, ჯოვანი ბატისტა – იტალიელი კომპოზიტორი (გ. 1736) 15 თებერვალი : ლუი XV — საფრანგეთის მეფე (გ. 1774) 14 მაისი : ადოლფ ფრედერიკი — შვედეთის მეფე (გ. 1771) 20 აგვისტო : ტომას სიმფსონი — ინგლისელი მათემატიკოსი (გ. 1761) მთავარი სტატია: კატეგორია:გარდაცვლილი 1710. 16 იანვარი : ჰიგაშიამა — იაპონიის იმპერატორი (დ. 1675) 19 სექტემბერი : ოლე რემერი — დანიელი ასტრონომი (დ. 1644)
1711

ვიკისაწყობში არის გვერდი თემაზე: 1711 1711 (ათას შვიდას თერთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-2 დეკადის 1-ლი წელი. მთავარი სტატია: კატეგორია:დაბადებული 1711. 26 აპრილი : დეივიდ ჰიუმი — შოტლანდიელი ფილოსოფოსი (გ. 1776) მთავარი სტატია: კატეგორია:გარდაცვლილი 1711. 17 აპრილი : იოზეფ I — საღვთო რომის იმპერიის იმპერატორი (დ. 1678) ალექსანდრე ლუარსაბის ძე — ქართველი სამხედრო მოღვაწე ალექსანდრე ბაგრატიონი — რუსეთის პირველი გენერალ-ფელდცეხმაისტერი (დ. 1674) მამია III გურიელი — გურიის მთავარი 1689-1711 წლებში
ჩრდილოეთის ზღვა

ჩრდილოეთის ზღვა — მდებარეობს ჩრდილოეთ ევროპაში, ატლანტის ოკეანის ნაწილია, ეკვრის ნორვეგიის და დანიის სანაპიროებს დასავლეთით, ბრიტანეთის კუნძულებს აღმოსავლეთით, გერმანიას, ნიდერლანდებს, ბელგიასა და საფრანგეთს ჩრდილოეთით. უმსხვილესი პორტებია: ჰამბურგი, ესბერგი, როტერდამი და ლონდონი. Starkey, David J.; Morten Hahn-Pedersen (2005). Bridging troubled waters: Conflict and co-operation in the North Sea Region since 1550. Esbjerg [Denmark]: Fiskeri-og Søfartsmuseets. ISBN 87-90982-30-4.  Ilyina, Tatjana P (2007). The fate of persistent organic pollutants in the North Sea multiple year model simulations of [gamma]-HCH, [alpha]-HCH and PCB 153Tatjana P Ilyina;. Berlin ; New York: Springer. ISBN 978-3-540-68163-2.  Karlsdóttir, Hrefna M. (2005). Fishing on common grounds: the consequences of unregulated fisheries of North Sea Herring in the postwar period. Göteborg: Ekonomisk-Historiska Inst., Göteborg Univ.. ISBN 91-85196-62-2.  Tiedeke, Thorsten; Werner Weiler (2007). North Sea coast: landscape panoramas. Nelson: NZ Visitor; Lancaster: Gazelle Drake Academic. ISBN 978-1-877339-65-3.  ed. by Erik Thoen (2007). Rural history in the North Sea area: a state of the art (Middle Ages – beginning 20th century). Turnhout: Brepols. ISBN 978-2-503-51005-7.  ვიკისაწყობში არის გვერდი თემაზე: ჩრდილოეთის ზღვა The North Sea in brief დაარქივებული 2016-10-05 საიტზე Wayback Machine. See Interactive Map over Oil and Gas Resources in the North Sea დაარქივებული 2008-09-18 საიტზე Wayback Machine. Etymology and History of Names დაარქივებული 2004-06-18 საიტზე Wayback Machine.
წეროვნის დევნილთა დასახლება

წეროვნის დევნილთა დასახლება მდებარეობს მცხეთის მუნიციპალიტეტში, სოფელ წეროვნის გვერდით. დაარსდა 2008 წლის 8 აგვისტოს რუსეთ-საქართველოს ომის შემდეგ. დასახლებაში არის 2001 კოტეჯის ტიპის საცხოვრებელი სახლი. თითოეულის ფართობია 57 კვადრატული მეტრი. 2015 წლის მონაცემებით, დასახლებაში ცხოვრობს 1954 ოჯახი (6433 ადამიანი), რომელთა ძირითად ნაწილს წარმოადგენენ ახალგორის მუნიციპალიტეტიდან, დიდი და პატარა ლიახვის ხეობებიდან დევნილები. ↑ 1.0 1.1 ევროკავშირის წარმომადგენლობა საქართველოში 2015 წლის კამპანიას „ერთად შევეგებოთ ევროპას“ იწყებს. EUROPE FOR GEORGIA (1 აპრილი, 2015). ციტირების თარიღი: 21 სექტემბერი 2016. ვიკისაწყობში არის გვერდი თემაზე: წეროვნის დევნილთა დასახლება
მონადირე ჰერნე

მონადირე ჰერნე (ინგლ. Herne the Hunter) — ინგლისურ თქმულებებში მონადირე-მოჩვენება, ხშირად — „ველური ნადირობის“ ან მიცვალებულთა ღამის პროცესიის ბელადი. დაკავშირებული მთვარესთან. მის სახელს აიგივებენ მიცვალებულთა სხვა ბელადთან, ჰერლექინთან ანუ ჰარლეკინთან (არლეკინი), და ასევე ეშმაკთან. ჰერნეს გამოსახავენ ირმის რქებიანი თავსაბურავით. ახალწარმართულ ჯადოსნობაში მას აკავშირებენ რქიან ღმერთთან, კერნუნოსთან და პანთან. წერენ, რომ ჰერნეს დღესაც ხშირად აწყდებიან ვინძორის ციხესიმაგრის მახლობლად ტყეში. მსგავსი რქიანი მონადირე-მოჩვენება გვხვდება გერმანულ და ფრანგულ თქმულებებშიც. Royal Berkshire History: Beware the Ghostly Hunt of Herne the Hunter Mystical Worldwide Web: The Legend of Herne the Hunter დაარქივებული 2012-02-27 საიტზე Wayback Machine. Independent Movie: Call of the Hunter (the legend of Herne the Hunter